จัดเต็ม
โดย...ทีมข่าวการเงินโพสต์ทูเดย์
29 ต.ค. 2565

โดย...ทีมข่าวการเงินโพสต์ทูเดย์ 
ในช่วงโค้งสุดท้ายของปีใครที่จะหาลู่ทางลงทุนเพื่อลดหย่อนภาษีนั้น “กรณ์ จาติกวณิช” อดีตขุนคลัง ถึงกับออกปากเชิญชวนให้ทุกคนควรใช้สิทธิลดหย่อนภาษีให้เต็มที่ อย่าไปเหนียมอายที่จะไปดูงานมหกรรมลดหย่อนภาษีแห่งชาติ 
กรณ์ แนะนำว่า ให้ทุกคนใช้สิทธิลดหย่อนภาษีให้เต็มที่ ทั้งภาษีช็อปช่วยชาติ มาตรการภาษีท่องเที่ยว ลูกกตัญญู ซื้อกองทุนรวมระยะยาว (แอลทีเอฟ) กองทุนกองทุนรวมเพื่อการเลี้ยงชีพ (อาร์เอ็มเอฟ) ซื้อประกันชีวิต ดอกเบี้ยเงินกู้ เงินปันผลอะไรก็ตามขอให้ใช้สิทธิลดหย่อนภาษีให้เต็มที่ ไม่ต้องเหนียม ไม่ต้องอาย และไม่ต้องกลัวว่าใครจะว่าใช้สิทธิลดหย่อนภาษีเต็มที่ จะเป็นคนไม่รักชาติ ว่าหลบเลี่ยงภาษี  
กรณ์ บอกว่า ในฐานะที่เคยเป็น รมว.คลัง และผู้บังคับบัญชากำกับดูแลกรมสรรพากรมาก่อน ขอการันตีเลยว่า กรมสรรพากรเป็นหน่วยงานที่ “เขี้ยว” ที่สุด คิดมาตรการให้สิทธิลดหย่อนภาษีต่างๆ มาแล้ว ไม่ทำให้รัฐเสียหายหรอก ดูอย่างการให้การจ่ายภาษีหักให้พรรคการเมือง ใครจะบริจาคเกิน 100 บาทก็ไม่ได้นะ กลัวพรรคการเมืองจะมีเงินเยอะเกิน